El Alamein

El Alamein (, al-ʿAlamain, bokstavelig «De to flagg») er en by i nordlige Egypt, beliggende ved kysten av Middelhavet, 106 km vest for Alexandria og 240 km nordvest for Kairo. Per 2007 hadde byen en befolkning på 7 397 innbyggere.«El Alamein» , Intercontinental-travel.com Den er administrert i guvernementet Matruh, en region nordvest i Egypt mot grensen av Libya. Byen huskes særlig for å ha vært en viktig del av krigen om Nord-Afrika under den andre verdenskrig. To store slag ble utkjempet i byen, begge i 1942.

Ved begynnelsen av 1900-tallet besto El Alamein av en liten stasjon med noen få hus i området. Oljeforekomster ble funnet i 1966 og har blitt boret etter siden 1968 og ført til en økonomisk vekst i området. I tillegg har det vært en rekke turister og besøkende som har opprettet store krigskirkegårder for falne på begge sider. Dens lystbåthavn har på 2000-tallet gjort stedet til et feriested ved kysten.

 Historie  
 Antikken 
Det området som nå kalles Marina El Alamein og er en ferieby omtrent 6 km øst for El Alamein og 800 meter fra kysten ble i antikken i gresk-romersk tid kalt for Leukaspis eller Antiphræ.Strabon, Geôgrafiká 17, 1, 14. Den besto av en havn og en hovedsakelig gresk-romersk befolkning på opp til 15 000. Byens sentrum hadde en basilika og et rådhus som i kristen tid ble omgjort til kirke. Den var antagelig en viktig handelssenter mellom Egypt og Libya, og synes å ha vært et betydelig senter for import av varer fra Kreta. Bosetningen, som med nabobyen Alexandria, ble ødelagt i 365 e.Kr. da et jordskjelv utenfor kysten av Kreta skapte en tsunami, en stor flodbølge, som la byen øde.Kelly, Gavin (2004): «Ammianus and the Great Tsunami» i: The Journal of Roman Studies. 94 (141), s. 141–167. doi:10.2307/4135013. JSTOR 4135013.
Stanley, Jean-Daniel; Jorstad, Thomas F. (2005): The 365 A.D. Tsunami Destruction of Alexandria, Egypt: Erosion, Deformation of Strata and Introduction of Allochthonous Material  Byen ble ikke gjenoppbygd, delvis grunnet at Romerriket allerede var i ferd med å gå i oppløsning.Schemm, Paul (7. september 2010): «Where Egypt's elite now play, an ancient Roman port on Mediterranean once thrived», Minneapolis-St. Paul Star-Tribune. Arkivert fra originalen den 10. september 2010.

Leukaspis var tapt fram til 1986, da bygningsarbeid avslørte antikke bygninger og graver. Et større område er utpekt til vernet, arkeologisk område, og undersøkelsene begynte på 1990-tallet. Før oppdagelsen hadde haveområdet allerede blitt ødelagt ved utbyggingen av en moderne lysthavn. Levningene av den antikke bosetningen er en av Egypts viktigste nekropolis, særskilt grunnet dens store mangfold. I tillegg er dette det nordligste stedet hvor de såkalte mumieportrettene er blitt funnet.Daszewski, Wiktor A. (1988–89): «Marina. Eine neuentdeckte griechisch-römische Stadt an der Nordküste Ägyptens» i: Nürnberger Blätter zur Archäologie 5, s. 34–38.Daszewski, Wiktor A. (1997): «Mummy portraits from northern Egypt. The necropolis in Marina el-Alamein» i: Bierbrier, Maurice L., red.: Portraits and Masks. Burial Customs in Roman Egypt. London

 Den andre verdenskrig 
El Alamein ble verdenskjent under den andre verdenskrig da det ble utkjempet to store og avgjørende slag vest for byen. Storbritannia ved hjelp fra sine allierte, styrker fra Sør-Afrika, Frie Frankrike, Britisk India, Hellas, Australia og New Zealand, mot aksemaktene Nazi-Tyskland og fascistiske Italia.

Britene greide for første gang å stoppe den tyske fremrykningen ledet av feltmarskalk Erwin Rommel ved El Alamein og senere markerte det utgangspunktet for den britiske 8. armés fremrykning, ledet av feltmarskalk Bernard Montgomery under operasjon Torch.

Det første slaget om El Alamein (1. juli – 27. juli 1942)
Det andre slaget om El Alamein (23. oktober – 3. november 1942)

I det andre slaget vant de allierte under Montgomery seieren og snudde krigen i Nord-Afrika. Deretter fulgte en langvarig, jevnlig tilbaketrekning av aksemaktene mot vest så langt som til Tunisia hvor de overga seg våren 1943. Dette nederlaget ble opplevd som like tungt i Nazi-Tyskland som slaget om Stalingrad. Den britiske statsministeren Winston Churchill uttalte senere at «Before Alamein we never had a victory. After Alamein, we never had a defeat.»Knowles, David (23. oktober 2002): «How El Alamein changed the war», BBC

 Krigsgraver 
I kampene ved El Alamein i 1942 falt det rundt 4 500 soldater fra det tyske Afrikakorpset. De ble gravlagt så langt fra fronten som situasjonen tillot. Mellom 1943 og 1947 overførte britene rundt 3 000 tyske og rundt 1 800 italienske soldater til et sted nær slaget. Grunnet ørkenforholdene ble den tysk krigskirkegården som ble bygget i 1959 formet som en innmuret minnesmerke, lik en middelalderborg, for 4213 tyske døde. Det er en italiensk militær kirkegård for 5 200 døde, mange av dem merket med Ignoto, «ukjent». Det ble også bygd en Samveldegravlund hvor 6 425 identifiserte allierte soldater ble gravlagt, 815 som ikke er identifisert, og 102  fra andre nasjoner.CWGC Cemetery Report, El Alamein War Cemetery. Det er også en adskilt gresk gravområde. Navnene på 213 kanadiske flygere nevnes på El Alamein-minnesmerke.«Monuments, World Wars I and II», The Canadian Encyclopedia. Arkivert fra originalen den 10. august 2011.

Gravområdet har blitt utformet av J. Hubert Worthington.

I El Alamein er det et krigsmuseum som har gjenstander fra slagene ved El Alamein utstilt og fra kampene i Nord-Afrika.

 Landminer  
Selv over 70 år siden kampene ved El Alamein er området kontaminert med talløse ueksploderte landminer. Omtrent en fjerdedel av levningene av krigsutstyr er landminer som fortsatt er årsaken til ulykker. Ofrene er gjetere, folk med metalldetektorer, fotballspillere, barn som leker eller bønder som pløyer markene. Myndighetene fjerner ikke minene ved å henvise til a det ikke er en del offentlig helsetjeneste, men deler ut krykker og protesjer.«Curse of the Sands», Al Jazeera World via YouTube, publisert 2. juli 2012

 Bilder 

 Referanser 

 Eksterne lenker 

 «Geographical information on Al `Alamayn, Egypt», Falling Rain Genomics, Inc.
 El Alamein photos: Commonwealth war cemetery, Italian and German memorial, El Alamein war museum

Kategori:Byer i Egypt
Kategori:Guvernementet Matruh